ફર્ટિગેસન ટૅકમાં પાણીમાં દ્રાવ્ય ખાતરોને ઓગાળી અને ગાળીને ભરવામાં આવે છે. ત્યારબાદ મુખ્ય પાઈપ લાઈનના વાલ્વને ધીમે ધીમે બંધ કરવામાં આવે છે. જેથી ઈનલેટ બાજુએ ઊંચુ દબાણ ઉત્પન્ન થાય અને પાણીનો પ્રવાહ ફર્ટિલાઈઝર ટેંક તરફ વળે છે અને ટાંકીમાંથી દ્રાવ્ય ખાતરો પાણી સાથે સમરસ થઈને ટપક પદ્ધતિ દ્વારા છોડના મૂળ વિસ્તાર સુધી પહોંચે છે. આ સાધન વાપરવાથી પદ્ધતિના દબાણમાં જૂજ ઘટાડો થાય છે જેથી મધ્યમથી મોટા વિસ્તાર માટે વાપરી શકાય.